Βλαντιμίρ Νταρίντα

Ο **Βλαντιμίρ Νταρίντα** (Τσεχικά: **Vladimír Darida**, γεννημένος στις 8 Αυγούστου του 1990) είναι Τσέχος επαγγελματίας ποδοσφαιριστής που αγωνίζεται από το Μάιο του 2025 ως κεντρικός μέσος στην Χράντετς Κράλοβε. Παλαιότερα εκπροσωπούσε την εθνική ομάδα της Τσεχίας.

## Καριέρα σε συλλόγους
Γεννημένος στο Πίλζεν, ο Νταρίντα εντάχθηκε στις ακαδημίες της Βικτόρια Πλζεν, περνώντας επίσης ως δανεικός στην Μπάνικ Σόκολοβ την πρώτη του χρονιά ως επαγγελματίας το 2011. Στην Βικτόρια κατέγραψε συνολικά 93 συμμετοχές και 18 γκολ σε όλες τις διοργανώσεις. Έγινε μέλος της γερμανικής Φράιμπουργκ το 2013.

Στις 2 Νοεμβρίου 2014, εκτέλεσε εύστοχα ένα πέναλτι, το οποίο έκρινε τον εκτός έδρας αγώνα με την Κολωνία, δίνοντας στον σύλλογο την πρώτη του νίκη έπειτα από 10 αγώνες μέσα στην σεζόν, απομακρύνοντάς τον από τις θέσεις του απευθείας υποβιβασμού. 

### Χέρτα Βερολίνου
Ο Νταρίντα μετακινήθηκε στην Χέρτα, από την υποβιβασμένη, Φράιμπουργκ πριν από την έναρξη της σεζόν 2015–16, έναντι άγνωστης αμοιβής.  Του παραδόθηκε η φανέλα με το νούμερο 6. Έκανε άμεσα αισθητή την παρουσία του στην Χέρτα, σκοράροντας στο ντεμπούτο του, σε έναν αγώνα του κυπέλλου Γερμανίας απέναντι στην Αρμίνια Μπίλεφελντ σε μια νίκη της ομάδας του με 2–0. Μοίρασε την πρώτη του ασίστ της σεζόν, βγάζοντας πάσα στον Σαλομόν Καλού, στην ήττα της ομάδας του με 3-1 από την Μπορούσια Ντόρτμουντ.  Στις 27 Σεπτεμβρίου του 2015, πέτυχε το πρώτο του γκολ στο πρωτάθλημα για την σεζόν 2015-16, σημειώνοντας το γκολ της ισοφάρισης σε μία εκτός έδρας ισοπαλία με 1-1 απέναντι στην Άιντραχτ Φρανκφούρτης. 

### Άρης Θεσσαλονίκης
Τον Δεκέμβριο του 2022 ο Νταρίντα υπέγραψε στον Άρη Θεσσαλονίκης.  

Ο Βλάντιμιρ Νταρίντα αναδείχθηκε ως κορυφαίος παίκτης της Σούπερλιγκ για τον μήνα Απρίλιο,  αλλά και MVP της ομάδας του για ολόκληρη τη σεζόν 2022-2023, μετά από σχετική ψηφοφορία μεταξύ των φίλων των «κιτρινόμαυρων».

Στα δυόμιση χρόνια της θητείας του στον Άρη, κατέγραψε συνολικά 99 συμμετοχές και 11 γκολ (83 εμφανίσεις και 8 γκολ στο Πρωτάθλημα, 12 εμφανίσεις και 3 γκολ στο Κύπελλο Ελλάδας και 4 εμφανίσεις στο Κόνφερενς Λιγκ). 

Υπήρξε ένας από τους πιο αγαπητούς παίκτες της "κίτρινης" κερκίδας, και αποχώρησε από την ομάδα στις 9 Μαΐου 2025, φορώντας μάλιστα στο τελευταίο του ματς και το περιβραχιόνιο του αρχηγού. 

### ΦΚ Χράντετς Κράλοβε
Στις 23 Μαΐου 2025, ο Νταρίντα υπέγραψε μονοετές συμβόλαιο με την Χράντετς Κράλοβε με οψιόν ανανέωσης.

## Διεθνής καριέρα
Στις 28 Μαΐου 2012, ανακοινώθηκε ότι ο Βλαντιμίρ Νταρίντα θα συμπεριληφθεί στην ομάδα της Τσεχίας για το Euro του 2012. Αντικατέστησε τον τραυματισμένο Ντάνιελ Πούντιλ.  Στον προημιτελικό αγώνα με την Πορτογαλία, σημείωσε την δεύτερη συμμετοχή του και πρώτη του σε επίσημη διοργάνωση, ξεκινώντας στη θέση του τραυματία Τόμας Ρότσισκι. Αντικαταστάθηκε μετά από 61 λεπτά αγώνα από τον Γιαν Ρέζεκ και η Τσεχία εν τέλει ηττήθηκε με 1–0. 

Ο Νταρίντα συμπεριλήφθηκε στην αποστολή της Τσεχίας για το Euro του 2020. 

Τον Μάρτιο του 2026, ο Νταρίντα συμφώνησε να επιστρέψει στην εθνική ομάδα και να βοηθήσει την ομάδα στα προκριματικά του Παγκοσμίου Κυπέλλου 2026.

Μάλιστα αγωνίστηκε ως βασικός (σε ηλικία 35 ετών) τόσο στην πρόκριση επί της Ιρλανδίας όσο και στη ιστορική νίκη απέναντι στη Δανία, οδηγώντας τη χώρα του να κατακτήσει την πρόκριση για την τελική φάση του Μουντιάλ.

## Στατιστικά καριέρας

### Σε συλλόγους

### Διεθνές

: *Οι βαθμολογίες και τα αποτελέσματα απαριθμούν πρώτα τον αριθμό τερμάτων της Τσεχίας, η στήλη σκορ δείχνει το σκορ μετά από κάθε γκολ του Νταρίντα.*

## Διακρίσεις
**Βικτόρια Πλζεν**

* Πρωτάθλημα Τσεχίας: 2010–11, 2012–13
* Κύπελλο Τσεχίας: 2009–10
* Σούπερ Καπ Τσεχίας: 2011

**Τσεχία**

* Χάλκινο μετάλλιο, Κύπελλο Κίνας: 2018 

**Ατομικές**

* Τσέχος ποδοσφαιριστής της χρονιάς : 2017

## Παραπομπές

## Εξωτερικοί σύνδεσμοι
* Προφίλ στο transfermarkt.com
* 
* Vladimír Darida – Czech First League statistics at Fotbal DNES (in Czech)
* 

Κατηγορία:Τσέχοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Εθνικής Τσεχίας Κ21
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές ΦΚ Βικτόρια Πλζεν
Κατηγορία:Ποδοσφαιριστές ΦΚ Μπάνικ Σόκολοβ
Κατηγορία:Ποδοσφαιριστές ΣΚ Φράιμπουργκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Χράντετς Κράλοβε